
Nr.230, datë 21.8.2001

Për shpalljen e listës së deputetëve të partisë demokrate, të cilët përfitojnë nga ndarja e mandateve plotësuese për zgjedhjet Për kuvendin për vitin 2001

Komisioni Qendror i Zgjedhjeve, në mbledhjen e tij të datës 21.8.2001, me pjesëmarrjen e:

Ilirjan Celibashi		Kryetar
Gasper Kokaj		Zëvendëskryetar
Pandeli Varfi		Anëtar
Tomor Malaj		Anëtar
Maksim Shimani	Anëtar
Igli Toska		Anëtar

Mori në shqyrtim çështjen me:

Objekt: Për shpalljen e listës së deputetëve të Partisë Demokrate, të cilët përfitojnë nga ndarja e mandateve plotësuese për zgjedhjet për Kuvendin për vitin 2001.
Baza Ligjore: Neni 18 pika 4 të ligjit nr.8609 datë 8.5.2000 "Për Kodin Zgjedhor të Republikës së Shqipërisë".
Komisioni Qendror i Zgjedhjeve, pasi shqyrtoi dokumentacionin e paraqitur:

Konstatoi se:

Partia Demokrate, në zbatim të neneve 81, 82 e 83 të Kodit Zgjedhor, në datë 4.6.2001, ka depozituar në Komisionin Qendror të Zgjedhjeve listën shumemërore të kësaj partie. Kjo listë është shqyrtuar dhe miratuar nga Komisioni Qendror i Zgjedhjeve me vendimin nr.796, datë 5.6.2001 "Për regjistrimin e listës shumemërore të Partisë Demokrate, për zgjedhjet për Kuvendin për vitin 2001".
Nga ndarja e mandateve plotësuese për deputetë, të cilët i përkasin një partie apo koalicionit të partive,  në bazë të përqindjes që Partia Demokrate ka marrë në zgjedhjet për Kuvendin, llogaritet të marrë 6 deputetë nga numri i përgjithshëm i mandateve plotësuese. Në bazë të listës shumemërore të dorëzuar dhe të miratuar nga Komisioni Qendror i Zgjedhjeve, përfitojnë nga kjo listë të gjithë kandidatët me numër rendor nga 1 deri në 6. Në kërkesën për depozitimin e listës shumemërore Partia Demokrate ka përcaktuar se përzgjedhja e kandidatëve për listën shumemërore, bëhet mbi bazën e mesatares së përqindjeve të votave që merr secili kandidat, si dhe me atë të subjektit politik në zonën zgjedhore përkatëse. Nga zbatimi i kësaj formule, gjashtë kandidatët të cilët kanë përqindjen më të lartë të votave janë si vijon: 
- Nard Ndoka, kandidat në zonën zgjedhore nr.3, me 10, 51%
- Jak Ndokaj, kandidat në zonën zgjedhore nr.44, me 9, 26%
- Qazim Tepshi, kandidat në zonën zgjedhore nr.29, me 8, 25%;
- Saimir Curri, kandidat në zonën zgjedhore nr.45, me 7, 70%;
- Dashamir Shehi, kandidat në zonën zgjedhore nr.38, me 7, 06%;
- Ilirian Berzani, kandidat në zonën zgjedhore nr.26, me 6, 83%;

Për sa më sipër:

Komisioni Qendror i Zgjedhjeve, bazuar në nenin 18 pika 4, të ligjit nr.8609, datë 8.5.2000 "Për Kodin Zgjedhor të Republikës së Shqipërisë",


V e n d o s i:

1.Të shpallë listën e deputetëve të Partisë Demokrate, të cilët përfitojnë nga ndarja e mandateve plotësuese për zgjedhjet për Kuvendin për vitin 2001, si vijon:

- Nard Ndoka
- Jak Ndokaj
- Qazim Tepshi
- Saimir Curri
- Dashamir Shehi
- Ilirian Berzani

Ky vendim hyn në fuqi menjëherë

Zëvendëskryetari		Kryetari
Gaspër Kokaj       		Ilirjan Celibashi


